CELEX: 31985R2075
Language: el
Date: 1985-07-25 00:00:00
Title: Κανονισμός (ΕΟΚ) αριθ. 2075/85 της Επιτροπής της 25ης Ιουλίου 1985 που τροποποιεί τον κανονισμό (ΕΟΚ) αριθ. 497/70 της Επιτροπής περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών

Avis juridique important

|

31985R2075

Κανονισμός (ΕΟΚ) αριθ. 2075/85 της Επιτροπής της 25ης Ιουλίου 1985 που τροποποιεί τον κανονισμό (ΕΟΚ) αριθ. 497/70 της Επιτροπής περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών  

Επίσημη Εφημερίδα αριθ. L 196 της 26/07/1985 σ. 0025 - 0025 Φινλανδική ειδική έκδοση: Κεφάλαιο 3 τόμος 19 σ. 0048  Ισπανική ειδική έκδοση: Κεφάλαιο 03 τόμος 36 σ. 0162  Σουηδική ειδική έκδοση: Κεφάλαιο 3 τόμος 19 σ. 0048  Πορτογαλική ειδική έκδοση : Κεφάλαιο 03 τόμος 36 σ. 0160 

***** ΚΑΝΟΝΙΣΜΟΣ (ΕΟΚ) αριθ. 2075/85 ΤΗΣ ΕΠΙΤΡΟΠΗΣ  της 25ης Ιουλίου 1985  που τροποποιεί τον κανονισμό (ΕΟΚ) αριθ. 497/70 της Επιτροπής περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 30 παράγραφος 4,  Εκτιμώντας:  ότι θα πρέπει να εξασφαλισθεί ότι τα εξαγόμενα προϊόντα τα οποία δικαιούνται των επιστροφών είναι σύμφωνα, ανάλογα με την περίπτωση, με τις κοινές ποιοτικές προδιαγραφές ή με τις εθνικές προδιαγραφές σχετικά με την ποιότητα των οπωροκηπευτικών που εξάγονται προς τις τρίτες χώρες·  ότι δυνάμει του άρθρου 5 του κανονισμού (ΕΟΚ) αριθ. 2730/79 της Επιτροπής της 29ης Νοεμβρίου 1979, περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 568/85 (4), οι παραδόσεις προς ορισμένους προορισμούς όπως η τροφοδότηση στην Κοινότητα πλοίων και αεροσκαφών, εξομοιούνται με εξαγωγή εκτός της Κοινότητας·  ότι δυνάμει του άρθρου 1 παράγραφος 1 του κανονισμού (ΕΟΚ) αριθ. 497/70 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1493/77 (6), η πληρωμή της επιστροφής εξαρτάται από την υποβολή, μεταξύ άλλων, του πιστοποιητικού ποιοτικού ελέγχου τγων οπωροκηπευτικών που αποτελούν αντικείμενο εξαγωγών προς τις τρίρτες χώρες·  ότι, ωστόσο στις περιπτώσεις παραδόσεων για την τροφοδότηση πλοίων και αεροσκαφών που δίδουν δικαίωμα για επιστροφές ο συστηματικός έλεγχος κάθε παρτίδας απαιτεί διοικητική εργασία δυσανάλογη σε σχέση με τις μικρές ποσότητες των οπωροκηπευτικών που αποτελούν αντικείμενο ειδικών παραδόσεων· ότι για τις εργασίες για τις οποίες δεν χρησιμοποιείται η διαδικασία που προβλέπεται στο άρθρο 26 του κανονισμού (ΕΟΚ) αριθ. 2730/79 ή στον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 περί της προπληρωμής των επιστροφών κατά την εξαγωγή για τα γεωργικά προϊόντα (7), είναι επιθυμητό να απλοποιηθεί η υπάρχουσα νομοθεσία,  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 497/70 προστίθεται το ακόλουθο εδάφιο:  «Ωστόσο, γιια τις παραδόσεις των οπωροκηπευτικών που αναφέρονται στο άρθρο 5 παράγραφος 1 στοιχείο α) του κανονισμού (ΕΟΚ) αριθ. 2730/79, η υποβολή  - του πιστοποιητικού ελέγχου που προβλέπεται στην πρώτη περίπτωση  - του εγγράφου που εκδίδεται κατ' εφαρμογή της δεύτερης περίπτωσης  δεν απαιτείται για την πληρωμή της επιστροφής που αφορά τις εργασίες για τις οποίες δεν εφαρμόζεται η διαδικασία που αναφέρεται στο άρθρο 26 του εν λόγω κανονισμού ή στον κανονισμό (ΕΟΚ) αριθ. 565/80».  Άρθρο 2  Ο παρών κανονισμός αρχίζει να ισχύει την 1η Οκτωβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. L 317 της 12. 12. 1979, σ. 1.  (4) ΕΕ αριθ. L 65 της 6. 3. 1985, σ. 5.  (5) ΕΕ αριθ. L 62 της 18. 3. 1970, σ. 15.  (6) ΕΕ αριθ. L 167 της 5. 7. 1977, σ. 5.  (7) ΕΕ αριθ. L 62 της 7. 3. 1980, σ. 5.